**PAKALPOJUMU LĪGUMS Nr.** **1-26.22/182**

**Cēsīs 2013.gada 11. oktobrī**

**Vidzemes plānošanas reģions**, reģistrācijas nr. 90002180246, adrese - J.Poruka iela 8-108, Cēsis, Cēsu novads, LV 4101, turpmāk tekstā Pasūtītājs, tā Administrācijas vadītājas Gunas Kalniņas – Priedes personā, kura rīkojas saskaņā ar Nolikumu, no vienas puses,

un

**SIA „Hotel Wolma**r”, reģistrācijas Nr. 44103000486, juridiskā adrese: Tērbatas iela 16a, Valmiera, LV-4201, kura vārdā saskaņā ar statūtiem rīkojas Liāna Dance, turpmāk tekstā- Izpildītājs, no otras puses, abi kopā un katrs atsevišķi saukta Puse (Puses),

ņemot vērā Izpildītāja piedāvājumu iepirkumam „Semināra organizēšanas pakalpojumi Interreg IVC projektam Health4Growth” (Identifikācijas Nr. VPR/2013/23/Health4Growth) un iepirkuma komisijas 09.10.2013. lēmumu par tiesību piešķiršanu slēgt iepirkuma līgumu,

noslēdz šādu līgumu:

**I Līguma priekšmets**

* 1. Pasūtītājs pasūta un Izpildītājs apņemas sniegt semināra organizēšanas pakalpojumus saskaņā ar iepirkuma „Semināra organizēšanas pakalpojumi Interreg IVC projektam Health4Growth” tehnisko specifikāciju (Līguma pielikums Nr.1.) un Izpildītāja piedāvājumu (Līguma pielikums Nr.2.).
  2. Pakalpojumu sniegšanas vieta un termiņš- SIA „Hotel Wolmar”, Tērbatas iela 16a, Valmiera, LV-4201, 2013.gada 29. oktobrī

1.3. Līgums tiek finansēts Interreg IVC projekta “MVU attīstība veselības aprūpes nozarē” (Health4Growth) (Nr. 1222R4) ietvaros.

**II Pakalpojuma izpildes kārtība**

2.1.Izpildītājs apņemas sniegt semināra organizēšanas pakalpojumus pienācīgā kvalitātē saskaņā ar Tehnisko specifikāciju, Līguma nosacījumiem un Pasūtītāja precizējošām norādēm.

2.2. Izpildītājs un Pasūtītājs saskaņo:

2.2.1.dalībnieku skaitu nedēļu pirms pasākuma norises;

2.2.2. precīzu dalībnieku skaitu seminārā un ēdienkarti ne vēlāk kā iepriekšējā dienā.

2.3. Pēc pakalpojuma izpildes Izpildītājs iesniedz Pasūtītājam semināru organizēšanas pakalpojumu pieņemšanas nodošanas aktu 2 eksemplāros.

2.4. Pasūtītāja kontaktpersona pārbauda pieņemšanas nodošanas aktā norādītās informācijas atbilstību faktiski sniegtajam pakalpojumam, ēdienkartei un Līguma nosacījumiem un paraksta to, vai sniedz Izpildītājam argumentētus iebildumus.

2.5. Ja Pasūtītājs ir sniedzis iebildumus pret Izpildītāja pieņemšanas- nodošanas aktā norādīto informāciju, Izpildītājs, pēc trūkumu novēršanas, to iesniedz atkārtoti.

2.6. Pēc pakalpojumu pieņemšanas nodošanas akta parakstīšanas viens akta eksemplārs paliek pie Izpildītāja, bet viens – Pasūtītājam.

**III Izpildītāja pienākumi un tiesības**

3.1. Izpildītāja pienākumi:

* + 1. nodrošināt Pasūtītāja semināra dalībniekiem tehniskā specifikācijā paredzēto semināra organizēšanas pakalpojumu, tai skaitā- norišu telpas, aprīkojumu un ēdināšanas pakalpojumus, izmantojot Izpildītāja iekārtas, inventāru, telpas un personālu;
    2. nekavējoties informēt Pasūtīju par apstākļiem, kuri var kavēt pakalpojuma sniegšanu;
  1. Izpildītājam ir tiesības saņemt samaksu par kvalitatīvi un savlaicīgi sniegtajiem pakalpojumiem.

**IV Pasūtītāja tiesības un pienākumi**

* 1. Pasūtītājs Līgumā noteiktajā kārtībā un apmērā samaksā Izpildītājam par kvalitatīvi un savlaicīgi sniegtajiem pakalpojumiem.
  2. Pasūtītājam jebkurā brīdī ir tiesības vienpusēji atkāpties no Līguma, ja tas konstatē, ka pakalpojums netiek sniegts atbilstoši tehniskās specifikācijas un līguma noteikumiem.

**V Pakalpojumu maksa un samaksas kārtība**

* 1. Par Pakalpojumu izpildi Pasūtītājs maksā Izpildītājam ne vairāk kā LVL 630,58 (seši simti trīsdesmit lati un 58 santīmi), PVN 21% - LVL 132,42 (viens simts trīsdesmit divi lati un 42 santīmi), kopsummā- LVL 763,00 (septiņi simti sešdesmit trīs lati un 00 santīmi):

LVL 9,91 (deviņi lati un 91 santīms) (bez PVN) par ēdināšanas pakalpojumiem vienai personai,

LVL 134,71 (viens simts trīsdesmit četri lati un 71 santīms) (bez PVN) par semināra telpu nomu un aprīkojumu,

* 1. Samaksa par sniegtajiem pakalpojumiem tiek veikta, pamatojoties uz parakstītajiem pakalpojuma pieņemšanas nodošanas aktiem un Izpildītāja rēķinu, kurā atsevišķi jābūt norādītai pakalpojuma izmaksai uz vienu personu bez PVN, PVN un kopējai summai ar PVN.
  2. Izpildītājs rēķinā norāda:

-Pasūtītāja nosaukums:Vidzemes plānošanas reģions, reģ.Nr.LV90002180246;-teksts: „MVU attīstība veselības aprūpes nozarē” (Nr. 1222R4)**;**

-Līguma Nr. 1-26.22/182;

-Izpildītāja rekvizīti atbilstoši Latvijas Republikas likuma „Par pievienotās vērtības nodokli” prasībām;

-pakalpojumu nodošanas- pieņemšanas akta numurs un datums, pamatojoties uz kuru tiek izrakstīts rēķins.

5.5. Rēķins Jāizraksta izvērstā veidā norādot šādas pakalpojumu pozīcijas un to izmaksas:

5.5.1. Norādot atsevišķi pakalpojuma izmaksas par telpu nomu un aprīkojumu;

5.5.2. Norādot atsevišķi pakalpojuma izmaksas par ēdināšanu dalībniekiem.

5.6. Pasūtītājs pārbauda rēķinā norādītās summas atbilstību Līguma noteikumiem un faktiski saņemtajiem pakalpojumiem un apmaksā to, attiecīgo naudas summu pārskaitot Izpildītājabankas kontā, kas norādīts Izpildītāja rekvizītu daļā, 30 (trīsdesmit) dienu laikā no rēķina saņemšanas dienas.

5.7. Gadījumos, ja starp Pasūtītāju un Izpildītāju rodas strīds par sniegto pakalpojumu summu, Pasūtītājs, šī līguma 5.4.punktā noteiktajā kārtībā pārskaita Izpildītājampakalpojumu summas daļu par kuru strīds nepastāv.

**VI Nepārvarama vara un pušu atbildība**

6.1. Puses tiek atbrīvotas no atbildības par līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

6.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

6.3. Ja līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības, tad katra no Pusēm ir tiesīga atteikties no turpmākas līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

6.4. Ja Izpildītājs kavē kādu no Pakalpojumu nodevumu nodošanas termiņiem, Pasūtītājs var prasīt maksāt Izpildītājam līgumsodu 1% (viens procents) apmērā no Līguma 5.1.punktā norādītās Līguma kopējās summas par kavējuma gadījumu, bet ne vairāk kā 10% (desmit procenti) no Līguma kopējās summas.

6.5. Ja Pasūtītājs kavē apmaksas termiņu, Izpildītājs var prasīt maksāt Pasūtītājam līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavējuma summas.

6.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

6.7.Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**VII Strīdu izšķiršanas kārtība**

7.1.Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

7.2.Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

**VIII Nobeiguma noteikumi**

8.1.Līgums stājas spēkā 2013.gada 11.oktobrī un darbojas līdz Pušu savstarpējo saistību pilnīgai izpildei.

8.2. Izpildītāja kontaktpersona ir Liāna Dance tālr.29469709, fakss 64207305, e-pasta adrese: liana@wolmar.

8.3. Pasūtītāja kontaktpersona ir Lelde Ābele tālr. +371 9266757, e-pasta adrese: lelde.abele @vidzeme.lv.

8.4.Mainoties Pušu kontaktpersonām, Puses par to rakstveidā viena otru informē.

8.5.Visi Līguma grozījumi un papildinājumi stājas spēkā tikai pēc to noformēšanas rakstiski un abpusējas parakstīšanas, un tiek uzskatīti par šī līguma neatņemamu sastāvdaļu.

8.6.Līgums sastādīts uz 4 (četrām) lapām ar 2 pielikumiem un parakstīts divos eksemplāros, abiem eksemplāriem ir vienāds juridisks spēks; katra Puse saņem vienu līguma eksemplāru.

**IX Pušu rekvizīti un paraksti**

|  |  |
| --- | --- |
| **Pasūtītājs:**  **Vidzemes plānošanas reģions**  Jāņa Poruka iela 8-108, Cēsis,  Cēsu novads, LV-4101  reģistrācijas Nr.90002180246  LR Valsts kase, kods TRELLV22  Konts**:** LV19TREL9210631026000  /Paraksts/  \_\_\_\_\_\_\_\_\_\_\_\_\_\_\_\_\_\_\_\_  G. Kalniņa – Priede | **Izpildītājs**  **SIA „Hotel Wolmar”**  Tērbatas iela 16a, Valmiera, LV-4201  Reģistrācijas Nr. 44103000486  AS „SWEDBANK”, kods HABAL22  LV96HABA0551032432276  /Paraksts/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  L. Dance |
|  |  |

**Pielikums Nr.1**

Pakalpojumu līgumam 1-26.22/182

**Tehniskā specifikācija**

**Iepirkums *Semināra organizēšanas pakalpojumi Interreg IVC projektam***

***Health4Growth***

(Identifikācijas Nr. VPR/2013/23/Health4Growth)

**1.Pasūtītājs** – Vidzemes plānošanas reģions

J.Poruka ielā 8 -108

Cēsīs, Cēsu novads, LV-4101

**2.Iepirkuma priekšmets** - Semināra organizēšanas pakalpojumi Interreg IVC projektam

„Health4Growth”

**3.Vieta – Valmieras pilsētas teritorija**

**4.Laiks –2013.gada 29. oktobris**

**5.Plānotais dalībnieku skaits** - līdz 50 personām

**6.Plānotā semināra darba kārtība**

|  |  |
| --- | --- |
| **29.10.2013.** | |
| 09.00-9.30 | Dalībnieku ierašanās un reģistrācija, kafijas pauze |
| 9.30-12:00 | Semināra norise |
| 12.00 – 13.00 | Pusdienas |
| 13.00-15.00 | Semināra norise divās atsevišķās telpās |
| 15.00-15.30 | Kafijas pauze |
| 15.30- 17.30 | Semināra norise |

**7.Pretendentam jānodrošina:**

|  |  |  |  |  |
| --- | --- | --- | --- | --- |
| **29. oktobris** | No 9.00 līdz 13.00  No 13.00- 17.00 | Telpu noma semināram (tai skaitā ir pieejamas dalībniekiem sanitārās ierīces un atbilstoša vieta/ telpa virsdrēbju novietošanai).  Divas atsevišķas telpas (katra līdz 25 personām). Seminārs tiks organizēts divās atsevišķās sesijās.  Telpām jābūt labi vēdināmām.  **Semināru telpas aprīkojums:** ekrāns, projektors un pieslēguma vietas datoram, datu projektoram;  Krēsli semināra dalībniekiem;  Galds un krēsli semināra lektoriem |  | Līdz 50 personām |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| 9.00 – 9.30 | Rīta kafija – kafija, kafijas krējums/piens, tēja, ūdens (gāzēts un negāzēts), dabīga sula;  3 veidu kanapē tipa sāļās uzkodas;  Augļi/ogas/dārzeņi atbilstoši sezonai;  dažādi svaigi gatavoti konditorejas izstrādājumi\* | Atsevišķā telpā | Līdz 50 personām |
| 12.30 – 13.30 | Pusdienas – silts otrais ēdiens, saldais ēdiens, dzēriens\* | Atsevišķā telpā | Līdz 50 personām |
|  |  |  |  |
|  |  |  |  |
|  |  |  |  |
| 15.00-15.30 | Kafijas pauze - kafija, kafijas krējums/piens, tēja, ūdens (gāzēts un negāzēts),dabīga sula;  2 veidu salāti;  gaļas uzkodas;  Augļi/ogas/dārzeņi atbilstoši sezonai;  dažādi svaigi gatavoti konditorejas izstrādājumi\* | Atsevišķā telpā | Līdz 50 personām |

**\*** *Pakalpojuma sniedzējam ēdienkartē jāiekļauj veselīgus produktus*:

Ministru kabinets 2001. gada 6. martā apstiprināja Sabiedrības veselības stratēģiju. Stratēģijas 11. mērķa "Veselīgs dzīves veids" sasniegšanai nepieciešams izstrādāt un realizēt rīcības plānu, kas ietvertu veselīga uztura, pārtikas drošības un pietiekoša daudzuma kvalitatīvas pārtikas nodrošinājuma stratēģiju.

Veselīga uztura trīs priekšnoteikumi ir:

• kvalitatīva un nekaitīga pārtika;

• pilnvērtīgs uzturs;

• pārtikas, kura balstīta uz vietējo lauksaimniecību, pieejamība katram iedzīvotājam.

**8. Papildu nosacījumi pakalpojumu sniegšanai:**

1. Auto stāvvietas bez papildu samaksas semināra dalībniekiem.
2. Iespējas nokopēt vai izdrukāt materiālus, ieskaitot papīru kopiju izgatavošanai.
3. Semināra dalībnieku skaits tiek precizēts ne vēlāk kā iepriekšējā dienā.
4. Izpildītājam ir pienākums saskaņot ar Pasūtītāja pārstāvi ēdienkarti ne vēlāk kā iepriekšējā dienā.
5. Ēdināšanas pakalpojumu apmaksa tiks veikta pēc Pasūtītāja iepriekšējā dienā pieteiktā dalībnieku skaita.

**Pielikums Nr.2**

Pakalpojumu līgumam 1-26.22/182

**SIA „Hotel Wolmar” piedāvājums iepirkumā**

**„Semināra organizēšanas pakalpojumi Interreg IVC projektam**

**„Health4Growth” (Identifikācijas Nr. VPR/2013/23/Health4Growth)**